Ο εικονογραφικός διάκοσμος του ναού Αγίου Διονυσίου Αρεοπαγίτη Αθηνών (1939), έργο του Σπύρου Βασιλείου: Συμβολή στην εκκλησιαστική ζωγραφική του 20ου αιώνα
Creators: name: Γιαμαλή Ιωάννα, Δημητρίου
Publisher: name: Aristotle University of Thessaloniki
Year: 2018
Subjects: Άγιος Διονύσιος Αρεοπαγίτης
Σπύρος Βασιλείου
Εκκλησιαστική ζωγραφική
St. Dionysios Areopagitis
Spyros Vassiliou
Ecclesiastical painting

description: Θέμα της μεταπτυχιακής εργασίας είναι η μελέτη του εικονογραφικού διακόσμου του ναού του Αγίου Διονυσίου Αρεοπαγίτου Αθηνών, έργο του Σπύρου Βασιλείου και η συμβολή του καλλιτέχνη στην εκκλησιαστική ζωγραφική του 20ου αιώνα. Στόχοι της εργασίας είναι η περιγραφή του διακόσμου, η ανάλυση, η ερμηνεία του και κατ’ επέκταση η αξιολόγησή του. Μέσα από την ανάλυση διαπιστώνουμε όχι μόνο τις εμφανείς επιρροές του καλλιτέχνη από τη βυζαντινή ζωγραφική, αλλά και τη διάθεσή του να στιγματίσει με το προσωπικό του ύφος την ιστόρηση του ναού. Μέσα στην εργασία οι παραστάσεις συγκρίνονται με τις τοιχογραφίες στον ναό του Αγίου Βλασίου Ξυλοκάστρου Κορινθίας, οι οποίες ακολούθησαν χρονικά την ιστόρηση του ναού του Αγίου Διονυσίου Αεροπαγίτη και πραγματοποιήθηκαν από τον Σπ. Βασιλείου και τον Αγήνωρα Αστεριάδη. Τεχνοτροπικά τα δυο μνημεία έχουν ως σημείο αναφοράς τη βυζαντινή παράδοση, όχι όμως ως πιστά αντίγραφα των βυζαντινών προτύπων. Τα έργα του Σπ. Βασιλείου αποπνέουν κάτι νέο. Ο ζωγράφος εμπνέεται από αυτά και αποδίδει ένα μοναδικό καλλιτεχνικό αποτέλεσμα. Τα ίδια εικονογραφικά θέματα διαφοροποιούνται στην απόδοση τους στον Άγιο Διονύσιο Αρεοπαγίτη και στον Άγιο Βλάσιο Ξυλοκάστρου. Το αγιογραφικό έργο του πολυπράγμονα Σπύρου Βασιλείου είναι ιδιαίτερα σημαντικό όχι μόνο για τον αριθμό των εικόνων ή των μνημειακών αγιογραφήσεων που έχει κάνει, αλλά και για την καλλιτεχνική συνέπεια και την προσπάθεια του να παντρέψει την ελληνικότητα με την ορθόδοξη τέχνη και τη λαϊκή παράδοση σε μια κρίσιμη και μεταβατική περίοδο, κατά την οποία η ελληνική εκκλησιαστική ζωγραφική προσπαθούσε να ανακτήσει τον ελληνικό-βυζαντινό της χαρακτήρα. Η πολύπλευρη δράση του στη ζωγραφική, στην αγιογραφία, στη σκηνογραφία, στη χαρακτική, στη συγγραφή αυτοβιογραφικών κειμένων και στην τεχνοκριτική καθιστά τον Σπύρο Βασιλείου ως έναν από τους πιο σημαντικούς καλλιτέχνες του 20ου αιώνα.
description: The subject of this master thesis is the iconographic decoration of the church of Agios Dionysios Areopagitis in Athens and the contribution of the painter Spyros Vassiliou to the ecclesiastical painting of the 20th century. The objectives of the thesis are the description of the paintings and the overall decoration, analysis, interpretation and, finally, the evaluation of S. Vassiliou’s work. Through analysis we observe the obvious influences from the byzantine painting, but also the artist’s intention to stamp the church’s iconography with his personal style. The paintings of the church are compared to the paintings of the church of Agios Vlasios in Xylokastro in Korinthos, in which followed the work at the church of St. Dionysios Aeropagitis. The paintings in this case were carried out by Spyros Vassiliou and Aginoras Asteriadis. In both monuments the paintings follow the byzantine tradition, but without imitating the byzantine models. The paintings of Spyros Vassilios transpire something fresh. The painter is inspired by byzantine models and produces a unique artistic result. The same iconographical themes are represented differently in the churches of Agios Dionysios Areopagitis and Agios Vlasios. The hagiographic work of Spyros Vassiliou is especially important not only for the number of icons or the monumental hagiographies he has done, but also for his artistic consistency and his effort to combine Greece and the orthodox art with folk tradition during a critical transitional period, when Greek ecclesiastical painting sought to regain its Greek-Byzantine character. His multifaceted action in painting, hagiography, stage design, engraving, writing autobiographical texts and art criticism makes Spyros Vassiliou one of the most important artists of the 20th century.